作者：李曾伯
词牌/韵律：沁园春

paragraphs: 咄咄衰翁，向羽书中，又过一春。
正老怀梦想，扁舟访剡，壮图惭负，万里城并。
溟翼之上，冀群空矣，自此阳关无故人。
岷江路，忆一番风浪，三月烟尘。
美哉乐事良辰。
正好趁东门官柳新。
且舒晴慷慨，何须感旧，转头解后，未必犹今。
问讯南楼，劳还西戌，君为楚歌侬越吟。
眉黄近，怕洛涯催出，便有佳音。